pythainlp/thai-wiki-dataset-v3 huggingface dataset:
เวลายุโรปกลาง

เขตเวลาชาติยุโรปกลาง (Central European Time; CET) เป็นชื่อของเขตเวลาที่ตรงกับมาตรฐานบบเวลาสากลเชิงพิกัดบวก 1 ชั่วโมง (UTC+1) ซึ่งใช้เป็นเวลามาตรฐานส่วนใหญ่ในประเทศยุโรป และใช้ในประเทศทางตอนเหนือของทวีปแอฟริกา
== ประเทศที่ใช้ ==
ประเทศต่อไปนี้ที่ใช้เขตเวลาชาติยุโรปกลางตลอดทั้งปี
ประเทศแอลจีเรีย
ประเทศแองโกลา
ประเทศเบนิน
ประเทศแคเมอรูน
สาธารณรัฐแอฟริกากลาง
ประเทศชาด
สาธารณรัฐประชาธิปไตยคองโก (ฝั่งตะวันตก)
สาธารณรัฐคองโก
ประเทศอิเควทอเรียลกินี
ประเทศกาบอง
ประเทศไนเจอร์
ประเทศไนจีเรีย
ประเทศตูนิเซีย
ประเทศหรือเขตพื้นที่ต่อไปนี้ที่ใช้เขตเวลาชาติยุโรปกลางเฉพาะช่วงฤดูหนาว เริ่มตั้งแต่ เวลา 1.00 นาฬิกาตามเวลาสากลเชิงพิกัด (UTC±0) ในวันอาทิตย์สุดท้ายของเดือนตุลาคม ไปจนถึง เวลา 1.00 นาฬิกาตามเวลาสากลเชิงพิกัด (UTC±0) ในวันอาทิตย์สุดท้ายของเดือนมีนาคม
ประเทศแอลเบเนีย, ใช้ตั้งแต่ พ.ศ. 2457
ประเทศอันดอร์รา, เริ่มใช้ตั้งแต่ พ.ศ. 2489
ประเทศออสเตรีย, เริ่มใช้ตั้งแต่ พ.ศ. 2436
ประเทศเบลเยี่ยม, เริ่มใช้ในปี พ.ศ. 2457–พ.ศ. 2462 และใช้อีกครั้งหนึ่งตั้งแต่ พ.ศ. 2483
ประเทศบอสเนียและเฮอร์เซโกวีนา, เริ่มใช้ตั้งแต่ พ.ศ. 2427
ประเทศโครเอเชีย, เริ่มใช้ตั้งแต่ พ.ศ. 2427
ประเทศเช็กเกีย, เริ่มใช้ตั้งแต่ พ.ศ. 2434
ประเทศเดนมาร์ก, เริ่มใช้ตั้งแต่ พ.ศ. 2437
ประเทศฝรั่งเศส (แผ่นดินใหญ่, เริ่มใช้ตั้งแต่ พ.ศ. 2483 และมีช่วงที่ไม่ใช้ในปี พ.ศ. 2487–พ.ศ. 2488)
ประเทศเยอรมนี, เริ่มใช้ตั้งแต่ พ.ศ. 2436
ยิบรอลตาร์, เริ่มใช้ตั้งแต่ พ.ศ. 2500
ประเทศฮังการี, เริ่มใช้ตั้งแต่ พ.ศ. 2523
ประเทศอิตาลี, เริ่มใช้ตั้งแต่ พ.ศ. 2436
ประเทศลีชเทินชไตน์, เริ่มใช้ตั้งแต่ พ.ศ. 2437
ประเทศลักเซมเบิร์ก, เริ่มใช้ในปี พ.ศ. 2447–พ.ศ. 2461 และใช้อีกครั้งหนึ่งตั้งแต่ พ.ศ. 2483
สาธารณรัฐมาซิโดเนีย, เริ่มใช้ตั้งแต่ พ.ศ. 2427
ประเทศมอลตา, เริ่มใช้ตั้งแต่ พ.ศ. 2436
ประเทศโมนาโก, เริ่มใช้ตั้งแต่ พ.ศ. 2488
ประเทศมอนเตเนโกร, เริ่มใช้ตั้งแต่ พ.ศ. 2427
ประเทศเนเธอร์แลนด์, เริ่มใช้ตั้งแต่ พ.ศ. 2483
ประเทศนอร์เวย์, เริ่มใช้ตั้งแต่ พ.ศ. 2438
ประเทศโปแลนด์, เริ่มใช้ในปี พ.ศ. 2458–พ.ศ. 2461 และใช้อีกครั้งหนึ่งตั้งแต่ พ.ศ. 2465
ประเทศซานมารีโน
ประเทศเซอร์เบีย, เริ่มใช้ตั้งแต่ พ.ศ. 2427
ประเทศสโลวาเกีย, เริ่มใช้ตั้งแต่ พ.ศ. 2433
ประเทศสโลวีเนีย, เริ่มใช้ตั้งแต่ พ.ศ. 2427
ประเทศสเปน, เริ่มใช้ตั้งแต่ พ.ศ. 2489 (ยกเว้น หมู่เกาะคานารี)
ประเทศสวีเดน, เริ่มใช้ตั้งแต่ พ.ศ. 2443
ประเทศสวิตเซอร์แลนด์, เริ่มใช้ตั้งแต่ พ.ศ. 2437
นครรัฐวาติกัน
== อ้างอิง ==
== แหล่งข้อมูลอื่น ==
German Time Act
เขตเวลา
ขนาด (คณิตศาสตร์)

ในทางคณิตศาสตร์ ขนาด (magnitude) คือสมบัติอย่างหนึ่งของวัตถุที่ใช้เปรียบเทียบว่า สิ่งใดใหญ่กว่าหรือเล็กกว่าสิ่งใดในวัตถุชนิดเดียวกัน ในทางเทคนิคคือการจัดอันดับของวัตถุ ในชีวิตจริงมีการใช้ขนาดในการจัดอันดับของวัตถุต่าง ๆ เช่น ความดังของเสียง (เดซิเบล) ความสว่างของดาวฤกษ์ หรือมาตราริกเตอร์บนระดับความรุนแรงของแผ่นดินไหว เป็นต้น
ชาวกรีกได้มีการแยกแยะขนาดไว้เป็นหลายประเภท รวมทั้ง
เศษส่วน (ที่เป็นบวก)
ส่วนของเส้นตรง (จัดอันดับด้วยความยาว)
รูปเรขาคณิต (จัดอันดับด้วยพื้นที่)
ทรงเรขาคณิต (จัดอันดับด้วยปริมาตร)
มุม (จัดอันดับด้วยขนาดของมุม)
ซึ่งชาวกรีกเคยพิสูจน์ว่าสองอย่างแรกนั้นไม่เหมือนกัน หรือแม้แต่ระบบสมสัณฐาน (isomorphism) ของขนาด และพิจารณาว่าขนาดที่เป็นจำนวนลบไม่มีความหมาย และใช้ค่าศูนย์เป็นขนาดที่ต่ำที่สุด หรือน้อยกว่าขนาดทั้งหมดที่เป็นไปได้ อย่างใดอย่างหนึ่ง
== จำนวนจริง ==
ขนาดของจำนวนจริงมักเรียกว่าเป็นค่าสัมบูรณ์หรือมอดุลัส (modulus) เขียนแทนด้วยสัญลักษณ์ |x| ซึ่งนิยามโดย
: |x| = x, เมื่อ x ≥ 0
: |x| = −x, เมื่อ x  \left| z \right| = \sqrt{\Re (z) ^2 + \Im (z) ^2 }
โดยที่ ℜ (z) และ ℑ (z) คือส่วนจริงและส่วนจินตภาพของ z ตามลำดับ ตัวอย่างเช่น ขนาดของ −3 + 4i เท่ากับ 5 เป็นต้น
== เวกเตอร์ในปริภูมิแบบยุคลิด ==
ขนาดของเวกเตอร์ x สำหรับจำนวนจริงในปริภูมิแบบยุคลิด ℝn สามารถหาได้จากนอร์ม (norm) ซึ่งเป็นผลขยายมาจากระยะทางแบบยุคลิด นั่นคือรากที่สองของผลคูณจุด (dot product) ของเวกเตอร์ตัวเอง
: \|\mathbf{x}\| := \sqrt{x_1^2 + \cdots + x_n^2}
เมื่อ x = (x1, x2, ..., xn) และบางครั้งก็มีการใช้สัญกรณ์ |x| แทนนอร์ม
ตัวอย่างเช่น ขนาดของเวกเตอร์ (4, 5, 6) เท่ากับ
: \| (4, 5, 6) \| = \sqrt{4^2 + 5^2 + 6^2} = \sqrt{77} \approx 8.775
คณิตศาสตร์มูลฐาน
เส้นจำนวน

เส้นจำนวน คือแผนภาพในหนึ่งมิติที่มีจำนวนเต็มปรากฏอยู่บนขีดเป็นช่วงๆ บนเส้นตรง ซึ่งจอห์น วอลลิส (John Wallis) เป็นผู้ประดิษฐ์ ถึงแม้ว่าแผนภาพนี้จะแสดงเพียงแค่ −9 ถึง 9 โดยแบ่งออกเป็นสองข้างคือจำนวนบวก จำนวนลบ และมีศูนย์เป็นจุดกำเนิดอยู่ตรงกลาง แต่ในความเป็นจริงนั้นเส้นจำนวนจะครอบคลุมถึงจำนวนจริง โดยสามารถต่อความยาวทั้งสองข้างออกไปไม่สิ้นสุด เส้นจำนวนมักใช้เป็นเครื่องมือในการสอนการบวกและการลบอย่างง่าย โดยเฉพาะเมื่อต้องเกี่ยวข้องกับจำนวนลบ

== ดูเพิ่ม ==
จำนวนจริง
เส้นจำนวนจริงขยาย
รูปแบบจำนวน (ปรากฏการณ์ทางประสาทวิทยา)
คณิตศาสตร์มูลฐาน
直線#座標
คอมพิซฟิวชัน

คอมพิซฟิวชัน (Compiz Fusion) เป็นชุดของปลั๊กอินสำหรับคอมพิซ ซึ่งเป็นโปรแกรมจัดการหน้าต่างตัวหนึ่งของระบบเอกซ์วินโดวซิสเต็ม โครงการนี้เกิดจากการรวมตัวของโครงการ Beryl ซึ่งเดิมแยกตัวออกมาจาก Compiz แต่ได้รวมเข้ามาอีกครั้งในรูปปลั๊กอินของคอมพิซ
คอมพิซฟิวชันรุ่นแรกสุดคือ 0.5.2 โดยออกเมื่อวันที่ 13 สิงหาคม ค.ศ. 2007
ระหว่างการเลือกชื่อโครงการที่รวมตัวกัน ได้ใช้ชื่อ "CompComp" เป็นชื่อชั่วคราวไปก่อน
== แหล่งข้อมูลอื่น ==
เว็บไซต์ทางการของ Compiz Fusion
ซอฟต์แวร์เสรี
โปรแกรมจัดการหน้าต่าง
Compiz#Compiz Fusion
วงศ์แคหางค่าง

วงศ์แคหางค่าง หรือ วงศ์ไม้ปีบ (ชื่อวิทยาศาสตร์:Bignoniaceae) เป็นชื่อวงศ์พรรณไม้ของพืชในตระกูล ปีบ เพกา แคสันติสุข แคแสด ศรีตรัง ชมพูพันธุ์ทิพย์ เหลืองปรีดียาธร ลักษณะเด่นคือ สัณฐานดอกลักษณะปากแตร ส่วนลักษณะเด่นอื่น ๆ ใบเดี่ยวติดเป็นวงรอบข้อ หรือใบประกอบติดตรงข้ามแต่ละคู่ตั้งฉากกัน ใบด้านล่างมีต่อม ดอกใหญ่บานเด่นชัด เกสรเพศผู้มี 4 อัน สั้น 2 ยาว 2 มีเกสรเพศผู้ที่เป็นหมัน 1 อัน ผลแห้งแตก แข็ง ผิวเรียบ เมล็ดมีปีก และมีจำนวนมาก
เดิมทีวงศ์แคหางค่างอยู่ในอันดับ Scrophulariales แต่ภายหลังยุบรวม อันดับ Scrophulariales เข้ากับอันดับกะเพรา (Lamiales) จึงทำให้วงศ์แคหางค่างถูกจัดอยู่ในอันดับแลเมียลิส ไปด้วยโดยปริยาย
== ลักษณะประจำวงศ์ ==
วงศ์แคหางค่าง เป็นวงศ์ของ ไม้เลื้อย หรือไม้ต้นเนื้อแข็ง ใบเป็นใบเดี่ยว หรือใบประกอบ มีเส้นใบออกจากสองข้างของเส้นกลางใบแบบขนนก ดอก ใหญ่ และบานเด่นชัด กลีบเลี้ยงเชื่อมติดกัน กลีบดอกเชื่อมติดกัน เกสรเพศผู้มี 4 อัน สั้น 2 ยาว 2 รังไข่ติดเหนือวงกลีบ มี 2 ช่อง มีไข่อ่อนหลายหน่วยต่อ 1 ช่อง ผล เป็นแบบผลแห้งแตก แข็ง ผิวเรียบ เมล็ดมีปีก
== วงศ์ใกล้เคียง ==
วงศ์ว่านไก่แดง (Gesneriaceae) และ วงศ์มณเฑียรทอง (Scrophulariaceae) โดยทั้งสองวงศ์นี้พบน้อยที่เป็นไม้เนื้อแข็งและไม่พบเป็นไม้เลื้อย ใบของทั้งสองวงศ์นี้เป็นใบเดี่ยว เมล็ดไม่มีปีก
วงศ์สัก (Verbenaceae) แต่ไข่อ่อนของวงศ์สักมีจำนวนน้อย และเมล็ดไม่มีปีก
== การกระจายพันธุ์ ==
ส่วนใหญ่กระจายพันธุ์ในเขตร้อน มีบางชนิดเท่านั้นที่กระจายไปในเขตอบอุ่น โดยในประเทศไทย มี 14 สกุล เช่น
สกุลปีบ (Millingtonia) ใบประกอบแบบขนนกสองชั้น ได้แก่ ปีบ (Millingtonia hortensis L.f.)
สกุลเพกา (Oroxylum) ไม้ต้น พบในป่าดิบชื้น ได้แก่ เพกา (Oroxylum indicum (L.) Kurz.)
สกุลกาซะลองคำ (Radermachera) ไม้ต้น พบในป่าดิบชื้น เช่น แคชาญชัย (Radermachera glandulosa (Blume) Miq.)
สกุลแคทราย (Stereospermum) ไม้ต้น พบในป่าดิบชื้น ได้แก่ แคทราย (Stereospermum neuranthum Kurz.)
สกุลแคสันติสุข (Santisukia) ไม้ต้นขนาดเล็ก ใบเป็นใบประกอบแบบขนนกชั้นเดียว เช่น แคสันติสุข (Santisukis kerrii (Barnett & Sandwith) Brummit.)
สกุลตาเบบูยา (Tabebuia) ไม้ต้นขนาดเล็กถึงขนาดกลาง เช่น ชมพูพันธุ์ทิพย์ (Tabebuia rosea (Bertol.) DC.), เหลืองปรีดียาธร (Tabebuia argentea Britt.)
สกุลศรีตรัง (Jacaranda) ไม้ต้นผลัดใบขนาดกลาง เช่น Jacaranda obtusifolia Bonpl., Jacaranda mimosifolia D.Don
== การใช้ประโยชน์ ==
พืชในวงศ์แคหางค่างที่นิยมปลูกเป็นพืชประดับ เช่น น้ำเต้าต้น (Crescentia cujete L.) ศรีตรัง (Jacaranda obtusifolia Bonpl.) ไส้กรอกแอฟริกา (Kigelia africana (Lam.) Benth.) แคแสด (Spathodea campanulata P. Beauv.) ชมพูพันธุ์ทิพย์ (Tabebuia rosea (Bertol.) DC.) ทองอุไร (Tecoma stans (L.) Kunth.) เป็นต้น ดอกจะมีนก ค้างคาว มาดูดน้ำหวาน ส่วนเมล็ด มีปีกและแพร่พันธุ์โดยลม
== อ้างอิง ==
แคสันติสุข  สารานุกรมพืช สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช
ศรีตรัง พรรณไม้มงคลประจำจังหวัด ศูนย์ปฏิบัติการพืชเศรษฐกิจ กรมอุทยานแห่งชาติ สัตว์ป่า และพันธุ์พืช
ศรีตรัง จิตรลดาพฤกษาพรรณ
วงศ์แคหางค่าง
การเดินทาง

การเดินทาง คือ การเคลื่อนย้ายของคนจากที่ที่หนึ่ง ไปยังอีกที่นึง โดยจุดประสงค์ของการเดินทาง อาจเพื่อการท่องเที่ยว การหาแรงบันดาลใจในการใช้ชีวิต การเยี่ยมญาติมิตรและเพื่อน การค้าขาย การติดต่อ การอพยพ และ การจาริกแสวงบุญ
วัฒนธรรมเคลื่อนที่
การเดินทาง
ปิดตำนานอารยชน

"ปิดตำนานอารยชน" เป็นภาพยนตร์เกี่ยวกับชีวิตของชาวมายัน ออกฉายเมื่อ 8 ธันวาคม พ.ศ. 2549 นักแสดงทั้งหมดพูดภาษามายัน เนื้อเรื่องเกี่ยวกับการเดินทางของวีรบุรุษชื่อว่า อุ้งเท้าจากัว (Jaguar Paw) ผู้เป็นนักล่าสัตว์ในภูมิภาคเมโซอเมริกา (อเมริกากลาง) ในปี ค.ศ. 1502 ที่เมืองยูกาตาน เม็กซิโก นักล่าผู้นี้ได้ผจญภัยกับนักล่าร่วมเผ่าในขณะที่ถูกกลุ่มคนต่างเผ่าเข้ามารุกรานและจับตัวไป
อ
ภาพยนตร์โดยทัชสโตนพิกเจอส์
ภาพยนตร์ที่ถ่ายทำในประเทศเม็กซิโก
ภาพยนตร์ที่มีฉากในประเทศเม็กซิโก
ภาพยนตร์อเมริกัน
ปรัมบานัน

จันดีปรัมบานัน (Candi Prambanan) หรือ จันดีราราจงกรัง (Candi Rara Jonggrang; ꦫꦫꦗꦺꦴꦁꦒꦿꦁ|Rara Jonggrang) คือเทวสถานในศาสนาฮินดูที่ใหญ่ที่สุดในประเทศอินโดนีเซีย อุทิศแด่พระตรีมูรติ ตั้งอยู่ทางตะวันออกเฉียงเหนือของนครยกยาการ์ตา ตรงบริเวณเขตจังหวัดชวากลางกับจังหวัดยกยาการ์ตาประมาณ  ตัววัดนั้นสร้างขื้นเมื่อราว พ.ศ. 1390 แต่หลังจากสร้างเสร็จได้ไม่นาน ตัววัดก็ถูกทอดทิ้งและถูกปล่อยให้ทรุดโทรมตามกาลเวลา เมื่อถึง พ.ศ. 2461 (ค.ศ. 1918) จึงได้มีการเริ่มบูรณะวัดขึ้นมา การบูรณะการของสิ่งก่อสร้างหลักสิ้นสุดลงเมื่อ พ.ศ. 2496 (ค.ศ. 1953)
กลุ่มวัดปรัมบานันเป็นเทวสถานฮินดูที่หญ่ที่สุดในประเทศอินโดนีเซีย และใหญ่เป็นอันดับสองในเอเชียตะวันออกเฉียงใต้ เป็นรองเพียงนครวัด  ตัววัดโดดเด่นด้วยสถาปัตยกรรมฮินดูและความใหญ่โตของปรางค์ซึ่งมีความสูงถึง  เดิมกลุ่มวัดปรัมบานันมีโครงสร้างวิหารถึง 240 อัน แสดงถึงความยิ่งใหญ่ของศิลปะและสถาปัตยกรรมฮินดูในชวาโบราณ และยังเป็นผลงานชิ้นเอกของอินโดนีเซียสมัยคลาสสิกด้วย ปรัมบานันดึงดูดนักท่องเที่ยวจากทั่วโลก
== มรดกโลก ==
จันดีปรัมบานันได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 15 ภายใต้ชื่อ "กลุ่มวัดปรัมบานัน" เมื่อปี พ.ศ. 2534 ที่เมืองคาร์เทจ ประเทศตูนิเซีย ด้วยข้อกำหนดและหลักเกณฑ์ในการพิจารณา ดังนี้
(i) - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
==ภาพ==
===ภาพนูน===
===ปรัมบานัน===
==ดูเพิ่ม==
โบโรบูดูร์
จันดี
สถาปัตยกรรมอินโดนีเซีย
== อ้างอิง ==
== แหล่งข้อมูลอื่น ==
Prambanan and Borobudur official site
PT. Taman Wisata Candi Borobudur Prambanan dan Ratu Boko at Google Cultural Institute
Prambanan map on wikimapia
Entry on unesco.org
Prambanan Temple Compounds short documentary by UNESCO and NHK
ปราสาทหินในประเทศอินโดนีเซีย
แหล่งมรดกโลกทางวัฒนธรรม
แหล่งมรดกโลกในประเทศอินโดนีเซีย
ยกยาการ์ตา
สถาปัตยกรรมอินโดนีเซีย
ตัวแปร (คณิตศาสตร์)

ตัวแปร คือ ลักษณะของข้อมูลที่เปลี่ยนแปลงได้ แสดงได้โดยสัญลักษณ์ เช่น X,Y เป็นต้น
== สถิติศาสตร์ ==
ในการวัดข้อมูลตัวแปรจากกลุ่มตัวอย่าง จะแบ่งข้อมูลได้ ดังนี้
ข้อมูลตัวแปรเดี่ยว (univariate data)  คือ มีตัวแปรเพียงตัวเดียวในการพิจารณา ตัวอย่างการพิจารณาตัวแปร เช่น การพิจารณาจากแผนภูมิแท่งความถี่(histogram), เส้นโค้งปกติ(normal distribution) เป็นต้น
ข้อมูลตัวแปรคู่ (bivariate data) คือ มีตัวแปรสองตัว ในการพิจารณา ตัวอย่างเช่น การพิจารณา ความสัมพันธ์ ระหว่างตัวแปรX และ ตัวแปรY
ข้อมูลตัวแปรพหุ (multivariate data) คือ ข้อมูลที่มีตัวแปร มากกว่าสองตัวแปรขึ้นไปหรือมากกว่า
== ดูเพิ่ม ==
ระบบชนิดตัวแปร (คอมพิวเตอร์)
คณิตศาสตร์
คณิตศาสตร์มูลฐาน
ธงชาติฝรั่งเศส

ธงชาติฝรั่งเศส (link=no|drapeau français) เป็นธงไตรรงค์ที่มีริ้วธงสีน้ำเงิน ขาว และแดง เรียงกันตามแนวตั้ง โดยเริ่มใช้งานหลังการปฏิวัติฝรั่งเศส ถึงแม้ว่าจะไม่ใช่ธงไตรรงค์แรก แต่เป็นหนึ่งในธงที่ส่งอิทธิพลมากที่สุดในประวัติศาสตร์ ธงนี้เป็นธงต้นแบบที่หลาย ๆ ประเทศนำมาดัดแปลงใช้เป็นธงชาติของตนเอง รวมทั้งธงชาติไทยด้วย
== แบบธง ==

รัฐธรรมนูญฝรั่งเศส มาตราที่ 2 ใน ค.ศ. 1958 ระบุว่า "ธงชาติเป็นธงไตรรงค์ ปะกอบด้วนสีน้ำเงิน, ขาว, แดง" โดยไม่มีการระบุเฉพาะว่าเป็นสีเฉดไหน
แถบสีน้ำเงินมักเป็นสีกรมท่าเข้ม มีการเปิดตัวธงแบบสีฟ้าอ่อน (และสีแดงค่อนข้างอ่อน) ใน ค.ศ. 1974 โดยประธานาธิบดี วาเลรี ฌิสการ์ แด็สแต็ง นับแต่นั้มาก็มีการใช้ธงทั้งสองแบบ โดยศาลากลาง อาคารสาธารณะ และค่ายทหาร มักชูธงแบบสีเข้ม แต่ในบางครั้งก็มีการใช้ธงแบบสีอ่อนด้วย
ปัจจุบัน ธงนี้มีความกว้างมากกว่าความสูงที่หนึ่งครึ่งเท่า (เช่น ในสัดส่วน 2:3) และมีความกว้างของแถบเท่ากัน (ยกเว้นในกองทัพเรือฝรั่งเศส) เดิมทีแถบบนธงมีความยกว้างไม่เท่ากัน โดยมีอัตราส่วนที่ 30 (น้ำเงิน), 33 (ขาว) และ 37 (แดง) ต่อมาในสมัยนโปเลียนที่ 1 มีการเปลี่ยนรูปแบบให้แถบเท่ากัน แต่มีการเปลี่ยนระเบียบข้อบังคับอีกครั้งในวันที่ 17 พฤษภาคม ค.ศ. 1853 เมื่อกองทัพเรือหันมาใช้แบบอัตราส่วน 30:33:37 อีกครั้งจนถึงปัจจุบัน
== ประวัติ ==
แต่เดิมธงนี้มีที่มาจากธงสีแดงและน้ำเงินซึ่งเป็นสีธงประจำกรุงปารีส และธงสีขาว ซึ่งใช้เป็นธงประจำสภาสามัญชน มีความหมายถึงความบริสุทธิ์ และยังหมายถึงประเทศฝรั่งเศสด้วย เมื่อเกิดการปฏิวัติฝรั่งเศส ใน พ.ศ. 2332 ธงสามสี แดง-ขาว-น้ำเงิน ได้กลายเป็นสัญลักษณ์ของการปฏิวัติที่นิยมแพร่หลายโดยทั่วไป เพื่อแสดงให้เห็นถึงการล้มล้างชนชั้นสูงซึ่งมีอิทธิพลอย่างมากในการเมืองการปกครอง แต่รัฐบาลปฏิวัติฝรั่งเศสได้รับรองธงนี้ให้ใช้เป็นธงชาติจริงเมื่อ พ.ศ. 2337
== ดูเพิ่ม ==
ธงในประเทศฝรั่งเศส
ตราแผ่นดินของฝรั่งเศส
ลามาร์แซแยซ
== อ้างอิง ==
== แหล่งข้อมูลอื่น ==
http://www.flagscorner.com/french-flag/ 
ฝรั่งเศส
สัญลักษณ์ของประเทศฝรั่งเศส
บัต / ไอโช

บัท / ไอโช  เป็นซิงเกิลที่ 35 ของคุมิ โคดะ  เป็นดับเบิ้ล เอ ไซด์ซิงเกิล  วางจำหน่ายในวันที่ 14 มีนาคม  พ.ศ. 2550  เป็นซิงเกิลที่จำกัดขายในเฉพาะช่วงเดือนมีนาคมถึงเดือนพฤษภาคม พ.ศ. 2550 เท่านั้น  สามารถเปิดตัวยอดขายในวันแรกที่อันดับ 1 ของออริกอนชาร์ต  แต่ก็ครองที่ 1 ได้นาน 3 วันก่อนที่ซิงเกิล flavor of life ของอุทาดะ ฮิคารุจะสามารถขึ้นเป็นที่ 1 ได้ในที่สุด  โดยเปิดตัวสัปดาห์แรกในอันดับที่ 2 ของออริกอนชาร์ตด้วยยอดขาย 63,692 แผ่น  และมียอดขายรวมประมาณ 128,736 แผ่น
เพลง BUT เป็นเพลงประกอบภาพยนตร์เรื่องสเต็ปโดนใจ หัวใจโดนเธอที่เข้าฉายในประเทศญี่ปุ่นเมื่อเดือนมีนาคมที่ผ่านมา  ส่วนเพลง 愛証(ไอโช) เป็นเพลงประกอบละครทีวีเรื่อง "ไอโนะรุเคอิชิ" ทางช่องนิปปอนทีวี
== รายชื่อเพลง ==
=== ซีดี ===
BUT
愛証
BUT ～The Ghettobots remix～ (Bonus Track) *เฉพาะซีดีล็อตแรกเท่านั้น
BUT (instrumental)
愛証 (instrumental)
=== อนาล็อกซีดี ===
BUT
愛証
BUT (instrumental)
愛証 (instrumental)
== มิวสิกวิดีโอ ==
BUT (Music Video)
愛証 (Music Video)
BUT (Making Video)
愛証 (Making Video)
== ชาร์ต ==
ออริกอนชาร์ต (ในญี่ปุ่น)
ซิงเกิลในปี พ.ศ. 2550
เพลงญี่ปุ่น
เพลงของคูมิ โคดะ
สไปเดอร์แมน (ละครชุดทางโทรทัศน์ญี่ปุ่น)

สไปเดอร์แมน  เป็นละครชุดโทกูซัตสึฮีโรจากประเทศญี่ปุ่น เป็นผลงานที่ผลิตโดยบริษัทโตเอะ โดยนำตัวละครจากสไปเดอร์-แมน จากมาร์เวลคอมิกส์ และทางโตเอะซื้อลิขสิทธิ์สร้างผลงาน โดยสร้างเนื้อหาใหม่ในรูปแบบละครโทรทัศน์ ออกอากาศเมื่อวันที่ 17 พฤษภาคม พ.ศ. 2521 ถึงวันที่ 14 มีนาคม พ.ศ. 2522 ออกอากาศทุกวันพุธเวลา 19:30 น. - 20:00 น. ทางสถานีโทรทัศน์โตเกียว 12 แชนแนล (ทีวีโตเกียวในปัจจุบัน) มีจำนวนตอนทั้งหมด 41 ตอน
== เนื้อเรื่อง ==
== ตัวละคร ==
=== ตัวละครหลัก ===
ยามะชิโระ ทาคุยะ (山城拓也)
=== ผู้เกี่ยวข้อง ===
ชากุมะ ฮิโตมิ (佐久間ひとみ)
ยามะชิโระ นิโกะ (山城新子)
ยามะชิโระ ทาคุจิ (山城拓次)
โยชิดะ ซาเอโกะ (吉田冴子)
มนุษย์ดาวสไปเดอร์ กาเรีย (スパイダー星人ガリア)
มามิยะ จูโซ (間宮重三)
=== กลุ่มกางเขนเหล็ก ===
ศาสตราจารย์ มอนสเตอร์ (モンスター教授)
อามาซอนเนส (アマゾネス)
เวล่า และ ริต้า (ベラとリタ)
แมชชีนเบม (マシーンベム)
นินเดอร์ (ニンダー)
== สไปเดอร์แมน ==
=== อุปกรณ์และอาวุธ ===
สไปเดอร์โปรเทคเตอร์ (スパイダープロテクター)
สไปเดอร์เบรสเลท (スパイダーブレスレット)
สไปเดอร์สตริง (スパイダーストリングス)
สไปเดอร์เน็ต (スパイダーネット)
สไปเดอร์แมชชีน GP-7 (スパイダーマシンGP-7)
=== มาเวเลอร์ ===
มาเวเลอร์ (マーベラー) คือยานอวกาศที่กาเรียขับมาจากอวกาศ ความยาวของยานคือ 48 เมตร น้ำหนัก 25000 ตัน
=== เลโอพัลดอน ===
เลโอพัลดอน (レオパルドン) เป็นหุ่นรบที่แปลงร่างมาจากยานมาเวเลอร์
== อ้างอิง ==
โทกูซัตสึ
สไปเดอร์-แมน
ที่นี่หมอชิต

รายการที่นี่..หมอชิต เป็นรายการโทรทัศน์ประเภททอล์คโชว์จัดแบบนอกสถานที่ ที่จะพาไปชมบ้านดารา พูดคุยกับบุคคลที่มีชื่อเสียง รวมไปถึงเบื้องหลังการถ่ายทำละคร ออกอากาศทางช่อง 7 ทุกคืนวันอาทิตย์ 22:30 - 23:55 น. ออกอากาศครั้งแรก 3 ตุลาคม พ.ศ. 2547 - 25 มีนาคม พ.ศ. 2561 ผลิตรายการโดย บริษัท ดีทอล์ค จำกัด มีพิธีกรสี่คน ดู๋ สัญญา คุณากร, ฑิฆัมพร ฤทธิ์ธาอภินันท์ (เชียร์), สมเกียรติ จันทร์พราหมณ์ (ลิง) และ วรนุช ภิรมย์ภักดี (นุ่น) เป็นรายการที่เน้น การพูดคุยแลกเปลี่ยนความคิดเห็น สัมผัสชีวิตจริงของเหล่าบรรดาแขกรับเชิญมากมาย พูดคุยกับ บุคคลที่มีชื่อเสียง สัมภาษณ์ บอกเล่าเรื่องราวชีวิต แนวทางการดำเนินชีวิต แนวคิดต่างๆในการดำรงชีวิต เหตุการณ์ต่างๆ ร่วมไปถึงเบื่องหลังการถ่ายทำละคร และ เรื่องราวอื่นๆอีกมากมาย ซึ่งจะมีรูปแบบรายการที่มีเนื้อหาสาระหลากหลายเรื่องราว อาทิเรื่องราวท่องเที่ยว, ข่าวสาร เรื่องราวของบุคคลในวงการบันเทิงไทย จัดรายการแบบถ่ายทำนอกสถานที่ ต่างๆทั่วทุกภาค ในแต่ละสัปดาห์ เรื่องราว แขกรับเชิญ ไม่ซ้ำกันเป็นรายการทั่วไปเหมาะสำหรับทุกเพศทุกวัย
==ระยะเวลาออกอากาศ==
==อ้างอิง==
รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2547
รายการโทรทัศน์ช่อง 7
จักรพรรดินีนาถเยลีซาเวตาแห่งรัสเซีย

จักรพรรดินีนาถเยลีซาเวตา เปตรอฟนา (Елизаве́та (Елисаве́т) Петро́вна;  – ) ซึ่งทรงเป็นที่รู้จักในพระนาม เยลิซาเว็ต และ เอลีซาเวตา เป็นจักรพรรดินีนาถแห่งรัสเซีย ทรงชักนำประเทศเข้าสู่สงครามสืบราชสมบัติออสเตรียและสงครามเจ็ดปี
== พระราชประวัติ ==
เยลีซาเวตา เปตรอฟนา เป็นพระราชธิดาพระองค์ที่ 2 ในจักรพรรดิปีเตอร์มหาราช กับจักรพรรดินีนาถเยกาเจรีนาที่ 1 ทรงเป็น 1 ใน 2 พระราชโอรสและพระราชธิดาของพระซาร์ปีเตอร์ที่รอดจากการสิ้นพระชนม์มาได้จากทั้งหมด 12 พระองค์ (พระโอรส 4 พระธิดา 8)
== หมายเหตุ ==
== อ้างอิง ==
ราชวงศ์โรมานอฟ
จักรพรรดินีนาถรัสเซีย
สมเด็จพระจักรพรรดินีนาถ
ซารีนาแห่งรัสเซีย
บุคคลในสงครามเจ็ดปี
บุคคลจากมอสโก
แกรนด์ดัชเชสแห่งรัสเซีย
ผู้นำที่ได้อำนาจจากรัฐประหาร
จังหวัดกันดะฮาร์

กันดะฮาร์ (; ; ) เป็นหนึ่งใน 34 จังหวัดของอัฟกานิสถาน ตั้งอยู่ทางภาคใต้ของประเทศ มีพรมแดนติดต่อกับแคว้นบาโลชิสถานของประเทศปากีสถาน เมืองหลักของจังหวัดคือกันดะฮาร์ เป็นเมืองที่ใหญ่ทึ่สุดอันดับสองของประเทศ ตั้งอยู่บนแม่น้ำอาร์ฆานดาบ
จังหวัดประกอบด้วย 18 อำเภอ มีประชากรราว 1,431,876 คน มากเป็นอันดับหกของประเทศ ซึ่งประชากรส่วนใหญ่อาศัยอยู่ในเขตชนบท ชาติพันธุ์ส่วนใหญ่เป็นชาวปาทาน
== ประชากร ==
จากข้อมูลของสำนักงานสถิติและข้อมูลแห่งชาติ (NSIA) พบว่ามีประชากรทั้งหมดของจังหวัดประมาณ 1.43 ล้านคน ชาวปาทานเป็นประชากรส่วนใหญ่ในจังหวัด รองลงมาคือ ชาวบาโลจ ชาวฮาซารา และชาวทาจิก ภาษาหลักที่ใช้กันทั่วทั้งจังหวัดคือ ภาษาปาทานและภาษาบาโลจ ประชากรบางส่วนเข้าใจภาษาดารี โดยเฉพาะอย่างยิ่งในเมืองกันดาฮาร์ ที่มีการส่งเสริมการเรียนรู้ภาษาดารีเป็นภาษาที่สองในโรงเรียนของรัฐ
== ดูเพิ่ม ==
กันดะฮาร์
== อ้างอิง ==
== หนังสืออ่านเพิ่ม ==
Vogelsang, W. (1985). Early historical Arachosia in South-east Afghanistan; Meeting-place between East and West.
Dupree, Louis. (1973) Afghanistan. Princeton: Princeton University Press.
Rashid, Ahmed. (2000) Taliban: Militant Islam, Oil, and Fundamentalism in Central Asia. New Haven, CT: Yale University Press.
== แหล่งข้อมูลอื่น ==
The Taliban's Campaign for Kandahar
กันดะฮาร์
แม่น้ำเฮลมันด์

แม่น้ำเฮลมันด์ (Helmand River; ปาทาน/هیرمند / هلمند; Ἐτύμανδρος; Erymandrus) เป็นแม่น้ำที่อยู่ทางตะวันตกเฉียงใต้ของประเทศอัฟกานิสถาน และเป็นแม่น้ำที่ยาวที่สุดในอัฟกานิสถานและเป็นที่ราบลุ่มแม่น้ำสายหลักด้วย 
== ศัพทมูลวิทยา ==
แม่น้ำนี้มีชื่อเดิมในภาษาอเวสตะว่า Haētumant (หมายถึงเขื่อนที่เต็ม)
== ภูมิศาสตร์ ==
แม่น้ำเฮลมันด์มีความยาวทั้งหมด  มีต้นกำเนิดจากเทือกเขาฮินดูกูชทางตะวันตกของคาบูลประมาณ 40 กิโลเมตร  ,ไหลผ่านทางเหนือของทางผ่านอูนัย ซึ่งอยู่ทางตะวันออกของ Hazarajat ที่ Behsud Maidan Wardak จากนั้นจึงไหลไปทางตะวันตกที่DaykundiกับUruzgan แล้วเข้าสู่ทะเลทรายมาร์โก แล้วลงสู่ทะเลสาบน้ำเค็มซิสตานที่อยู่ระหว่างชายแดนของอัฟกานิสถานกับอิหร่าน  และยังมีแม่น้ำขนาดเล็กอย่าง Tarnak และ Arghandab ที่ไหลไปยังแม่น้ำเฮลมันด์ด้วย
แม่น้ำสายนี้ยังคงเป็นน้ำจืดตลอดความยาวส่วนใหญ่ ซึ่งต่างจากแม่น้ำที่ไม่มีทางออกทะเลอื่นๆ แม่น้ำนี้ส่วนใหญ่ใช้เพื่อการชลประทาน แม้จะมีเกลือแร่เจือปนอยู่มาก น้ำนี้มีความจำเป็นสำหรับเกษกรในอัฟกานิสถาน และอิหร่านในบริเวณใกล้เคียงกับทะเลสาบซิสตาน เขื่อนที่สร้างบนแม่น้ำสายนี้ได้แก่เขื่อนกายาไกในอัฟกานิสถาน สาขาหลักของแม่น้ำสายนี้คือ แม่น้ำอาร์ฆันดับ )ซึ่งมีเขื่อนบนแม่น้ำสายนี้ที่กันดะฮาร์ ขอบเขตของแม่น้ำเฮลมันด์เป็นที่รู้จักในชื่ออาณาจักรแห่งซิสตาน
==อ้างอิง==
==ข้อมูล==
Frye, Richard N. (1963). The Heritage of Persia. World Publishing company, Cleveland, Ohio. Mentor Book edition, 1966.
Toynbee, Arnold J. (1961). Between Oxus and Jumna. London. Oxford University Press.
Vogelsang, W. (1985). "Early historical Arachosia in South-east Afghanistan; Meeting-place between East and West." Iranica antiqua, 20 (1985), pp.&nbsp;55–99.
==แหล่งข้อมูลอื่น==
From Wetland to Wasteland: The Destruction of the Hamoun Oasis
ฮเฮลมันด์
ฮเฮลมันด์
ฟังก์ชันเป็นคาบ

ฟังก์ชันเป็นคาบ (periodic function) ในทางคณิตศาสตร์หมายถึงฟังก์ชันที่ให้ผลลัพธ์ออกมาเป็นค่าที่ซ้ำกัน บนช่วงจำกัดหนึ่ง ๆ เรียกว่า คาบ ซึ่งบวกเข้ากับตัวแปรต้น ตัวอย่างในชีวิตประจำวันจะสามารถเห็นได้จากตัวแปรต้นที่เป็นเวลา เช่นเข็มนาฬิกาหรือข้างขึ้นข้างแรมของดวงจันทร์ จะแสดงพฤติกรรมที่ซ้ำกันเป็นช่วง ๆ
== นิยาม ==
สำหรับฟังก์ชันบนจำนวนจริงหรือจำนวนเต็มที่ให้ค่าซ้ำกันเป็นช่วง ๆ นั่นหมายความว่ากราฟทั้งหมดของฟังก์ชันนั้นสามารถวาดได้จากการคัดลอกกราฟในช่วงที่ซ้ำกันต่อไปเรื่อย ๆ หรือในทางที่เจาะจงกว่านี้ ฟังก์ชัน f จะเรียกว่าฟังก์ชันเป็นคาบ บนทุก ๆ คาบ P ที่มากกว่าศูนย์ เมื่อ
:f(x+P) = f(x)
สำหรับทุกค่าของ x ที่อยู่ในโดเมนของ f
และเมื่อ f เป็นฟังก์ชันเป็นคาบแล้ว จะได้
:f(x+nP) = f(x)
สำหรับทุกค่าของ n ที่เป็นจำนวนเต็ม
== ตัวอย่าง ==

จากนิยามข้างต้น หากค่า P เท่ากับ 1 จะได้
:f(x) = f(x+1) = f(x+2) = ...
และเนื่องจากคาบของฟังก์ชันไม่จำเป็นต้องเป็นค่าที่น้อยที่สุด ดังนั้นค่า P สามารถเท่ากับ 2 ก็ได้
อีกตัวอย่างหนึ่งสามารถสังเกตได้จากฟังก์ชัน f ที่ให้ผลลัพธ์เป็น "เศษหลังจุดทศนิยม" ของตัวแปรต้น
:f(0.5) = f(1.5) = f(2.5) = ... = 0.5
ซึ่งจะมีช่วงที่ซ้ำกันบนคาบ P ที่เท่ากับ 1 และกราฟของฟังก์ชันนี้เป็นรูปคลื่นฟันเลื่อย (sawtooth wave)
ในฟังก์ชันตรีโกณมิติ ไซน์และโคไซน์เป็นฟังก์ชันเป็นคาบอย่างหนึ่ง ซึ่งมีคาบเท่ากับ 2π
แคลคูลัส
คณิตศาสตร์มูลฐาน
การวิเคราะห์ฟูริเยร์
ฟังก์ชันและการจับคู่
แม่น้ำคาบูล

แม่น้ำคาบูล (د کابل سیند; دریای کابل; काबुल नदी; สมัยคลาสสิกเรียก โคเฟน (Cophen, )) เป็นแม่น้ำทางตะวันออกเฉียงใต้ของอัฟกานิสถานมีกำเนิดจากเทือกเขาบาบา เป็นแม่น้ำสายหลักในภาคตะวันออกของอัฟกานิสถาน ไหลผ่านจังหวัดคาบูลไปบรรจบกับสาขาที่ไหลมาจากฉนวนวาคาน ไหลเข้าสู่ประเทศปากีสถานทางด้านเหนือของช่องเขาไคเบอร์เป็นระยะทางรวม  แล้วจึงรวมกับแม่น้ำสินธุ
น้ำในแม่น้ำคาบูลในช่วงฤดูร้อนมาจากหิมะที่ละลาย สาขาที่ใหญ่ที่สุดเป็นแม่น้ำกุนาร์ ซึ่งเริ่มต้นจากแม่น้ำมัสตุช ไหลมาจากธารน้ำแข็งเชียนตาร์ในไครัล และหลังจากที่ไหลลงใต้เข้าไปในอัฟกานิสถาน รวมกับแม่น้ำบัชกัลที่ไหลจากนูเรสถาน แม่น้ำกุนาร์นี้ไปบรรจบกับแม่น้ำคาบูลที่จาลาลาบาด ทั้ง ๆ ที่แม่น้ำกุนาร์มีปริมาณน้ำมากกว่าแม่น้ำคาบูล แต่ยังคงเรียกชื่อเป็นแม่น้ำคาบูลหลังจากที่บรรจบกัน เป็นเพราะมีนัยสำคัญทางการเมืองและประวัติศาสตร์ของชื่อ
== ประวัติศาสตร์ ==
=== การรุกรานสู่เอเชียของพระเจ้าอเล็กซานเดอร์มหาราช ===
ในการทัพของอเล็กซานเดอร์โดยแอร์เรียน แม่น้ำคาบูลมีชื่อเรียกว่า Κωφήν Kōphēn (รูปละติน Cophen)
===สมัยใหม่===
==ศัพทมูลวิทยา==
===ในภาษาสันสกฤตและอเวสตะ===
คำว่า กุภา (Kubhā) ซึ่งเป็นชื่อเก่าของแม่น้ำเป็นทั้งคำในภาษาสันสกฤตและภาษาอเวสตะ ภายหลังพัฒนาไปเป็น คาบูล
===อัลบิรูนี===
อัลบิรูนีเรียกแม่น้ำสายนี้ว่า "แม่น้ำแห่งฆอร์วันด์" ต่อมาชื่อของแม่น้ำสายนี้เปลี่ยนเป็นแม่น้ำตามชื่อจังหวัดคาบูล
==ภาพ==
== อ้างอิง ==
==แหล่งข้อมูลอื่น==
คาบูล
คาบูล
คาบูล
แม่น้ำในฤคเวท
จะลาลาบาด
คาบูล
แม่น้ำสินธุ
แม่น้ำในศาสนาพุทธ
เลขคณิตมูลฐาน

เลขคณิตมูลฐาน (Elementary arithmetic) คือแขนงความรู้ของคณิตศาสตร์ที่เป็นพื้นฐานที่สุด ประกอบด้วยการดำเนินการของการบวก การลบ การคูณ และการหาร บุคคลส่วนมากได้เรียนรู้เลขคณิตมูลฐานมาจากโรงเรียนประถมศึกษา
เลขคณิตมูลฐานจะเริ่มต้นที่จำนวนธรรมชาติและเลขอารบิกที่ใช้แทนจำนวนนั้น และจำเป็นต้องจดจำตารางการบวกและตารางการคูณ (สูตรคูณ) เพื่อที่จะบวกและคูณตัวเลขในหลักใดๆ จนกระทั่งสามารถบวกและคูณเลขได้ในใจ ส่วนการลบและการหารนั้นจะใช้ขั้นตอนวิธีอย่างอื่นในการเรียนการสอน จากนั้นจึงขยายขอบเขตไปบนเศษส่วน ทศนิยม และจำนวนลบ ซึ่งสามารถนำเสนอได้บนเส้นจำนวน
ทุกวันนี้ผู้คนต่างก็ใช้เครื่องคิดเลขหรือคอมพิวเตอร์เพื่อคำนวณเลขคณิตมูลฐาน ซึ่งก่อนหน้านั้นมีการใช้เครื่องมืออย่างอื่นช่วยคำนวณเช่น สไลด์รูล ตารางลอการิทึม โนโมแกรม หรือเครื่องคิดเลขเชิงกลอื่นๆ รวมทั้งลูกคิด
 
การศึกษาคณิตศาสตร์
เชอร์รีเกิร์ล/อุนเม

เชอร์รีเกิร์ล/อุนเม  เป็นซิงเกิลที่ 35 ของคุมิ โคดะ  เป็นดับเบิ้ล เอ ไซด์ซิงเกิล  วางจำหน่ายในวันที่ 6 ธันวาคม  พ.ศ. 2549  เป็นซิงเกิลที่วางขายก่อนอัลบั้มที่ 5 Black Cherry จะวางขาย 3 สัปดาห์  เปิดตัววันแรกที่อันดับที่ 2 ของออริกอนชาร์ต  โดยสัปดาห์แรกอยู่ในอันดับที่ 3 ของออริกอนชาร์ตด้วยยอดขาย 61,817 แผ่น  โดยมียอดขายรวมประมาณ 1 แสนแผ่น
เพลง Cherry Girl เป็นเพลงประกอบโฆษณาโทรศัพท์มือถือของซอฟต์แบงค์รุ่น SoftBank 811T  และนอกจากนี้ยังประกอบภาพยนตร์สั้นเรื่อง Cherry Girl ที่คุมิ โคดะนำแสดงโดยเป็นดีวีดีแผ่นที่ 2 ที่อยู่ในอัลบั้ม Black Cherry ของเธอ  ส่วนเพลง 運命(อุนเมย์) เป็นเพลงประกอบภาพยนตร์เรื่อง "โอกุ สงครามจอมนาง"
== รายชื่อเพลง ==
=== ซีดี ===
Cherry Girl
運命
Cherry Girl -Space Cowboy Remix-　*เฉพาะซีดีล็อตแรก
Cherry Girl (instrumental)
運命 (instrumental)
== มิวสิกวิดีโอ ==
Cherry Girl (video clip)
運命 (video clip)
DVD MOVIE「Cherry Girl」TRAILER
== ชาร์ต ==
ออริกอนชาร์ต (ในญี่ปุ่น)
ซิงเกิลในปี พ.ศ. 2549
เพลงญี่ปุ่น
เพลงของคูมิ โคดะ